**Zápisnica z 1. Zasadnutia Správnej rady   
Matematického ústavu SAV, v. v. i.,**

ktoré sa konalo dňa 19. 7. 2018 na Matematickom ústave v seminárnej miestnosti

Prítomní: K. Nemoga, predseda, A. Dvurečenskij, R. Frič (telekonferenčne), G. Okša, T. Žáčik

Program:

1. Otvorenie
2. Schválenie programu
3. Voľba podpredsedu Správnej rady Matematického ústavu SAV, v. v. i. (ďalej SR)
4. Schválenie rokovacieho poriadku SR
5. Prerokovanie vnútorných predpisov
6. Rôzne
7. Záver

**Add 1.**

Zasadnutie otvoril o 10:00 a jeho ďalší priebeh riadil predseda SR K. Nemoga.

**Add 2.**

Členovia SR jednomyseľne odsúhlasili predložený program.

**Add 3.**

Predseda SR navrhol za podpredsedu SR A. Dvurečenského. Odôvodnil tento návrh tým, že prof. Dvurečenskij je vynikajúci vedec a dlhoročný riaditeľ MÚ SAV s bohatými skúsenosťami. V tajnej voľbe bol jednomyseľne za podpredsedu SR zvolený prof. A. Dvurečenskij.

**Add 4.**

Rokovací poriadok SR bol jednomyseľne schválený.

**Add 5.**

SR postúpila na prerokovanie Vedeckej rade Matematického ústavu SAV, v. v. i. a Dozornej rade Matematického ústavu SAV, v. v. i. nasledujúce vnútorné predpisy:

a) štatút,

b) organizačný poriadok,

c) volebný poriadok na funkciu člena správnej rady,

d) volebný a nominačný poriadok na funkciu člena vedeckej rady,

e) pracovný poriadok,

f) pravidlá tvorby rozpočtu,

g) pravidlá hodnotenia výskumných pracovníkov.

Pracovný poriadok bol postúpený na prerokovanie aj ZO OZ SAV.

**Add 6.**

V rôznom predseda SR oboznámil členov so závermi zasadnutia Rady riaditeľov dňa 18. 7. 2018.

**Add 7.**

Rokovanie ukončil predseda SR K. Nemoga o 10:45

Zapísal T. Žáčik

Overil A. Dvurečenskij

V Bratislave, dňa 19. 7. 2018 K. Nemoga, predseda SR